“Kódógō á sí, ó kə̄ á Sarepta, dzǎl Sidón, ó tɔ́bɔ̄ wé, amú mə̌ kād ńkús mīníngá wē naa, ó tɔŋ wa”. 10Ńdɔ a ngátíe, a kə́ suan á Sarepta. Ǹnye anə́ á ngākwí á ḿbɛ́ yā édzə̂dzalá nyɔ́, a ńtála ǹkús mīníngá ó bódogo ndzaag. Ńdɔ a ngálóē nyé, nyé ai nyé nâ: “Tám mə və́ bān mə́ndím á ésōá hālá, mə́ nyu”. 11A kə́lə́ nɔ̌ŋ mə̄ndím nálā, ńdɔ̄ Éli a dúgan nyé lóe, nyé nâ: “O zaa fə ai ma mǎn étun ḿbāŋála á dwé”. 12Miníngá nyé nâ: “Hə anə́ Ńtondôbə Zambá woe a və̌, mǎ sə́ kig ai dzóm bádí á ndá, mə bələ́ fɔ́ɔ́ hə mǎn óvug á émvaŋ á sí ai mǎn m̀bɔ́n á ndə́g: ńdɔ mǎnɔŋ bǎn ndzaag dí, mə́ kə yám, bī mɔ́n wama bǐ di, bǐ yángá awú”.